《游使君诸子歌》
宋代·唐庚

大游落落如长松，说易妙合韦编翁。胸中蕴藉入眉宇，笔下言语驱头风。

少游濯濯如春柳，十八书生过秦手。已将文举呼大儿，更举长源为小友。

是家诸郎都几人，传闻一一连城珍。未识龙川五裤守，端似当年万石君。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。